paragraph_text: Askijeva grobnica je upisana na UNESCO-ov popis mjesta svjetske baštine u Africi kao "najbolji primjer monumentalne gradnje od blata, odnosno tradicije karakteristične za zapadnoafrički Sahel". Kompleks uključuje piramidalni grob, dvije džamije (velike blatne građevine ravnog krova na 69 usko raspoređenih kvadratičnih stubova), groblje (prepuno kamenih stela od 15. st. do 1980-ih) i okupljalište (za festival Tabaski koji se odražva svake godine od 15. st.).